**Odborné stáže - vzdelávacia mobilita učiacich sa v programe Erasmus+ 2019 v rámci projektu**

**„Medzinárodná mobilita – dnes nová skúsenosť, zajtra profesia“**





**I. TURNUS – odborná prax vo firmách v Prahe**

**Termín: 1. – 14. december 2019**

Dvojtýždňová odborná prax v českých firmách zameraných na činnosti v IT sektore a bezpečnostné a zabezpečovacie systémy, ktorú zabezpečila partnerská škola **Střední škola elektrotechniky, multimédií a informatiky, Novovysočanská 280/48, Praha, Česká republika** ([www.sssep9.cz](http://www.sssep9.cz)) je určená pre **6 vybraných žiakov 3. ročníka študijného odboru 2675 M elektrotechnika s oblasťou prípravy na povolanie počítačové systémy**.

Vďaka schválenému grantu z EÚ pokrýva všetky cestovné, pobytové a organizačné náklady účastníkov. Uskutoční sa **01. 12. – 14. 12. 2019** pod vedením odborného pedagogického dozoru. Praktické zručnosti žiakov budú zamerané na nadobudnutie nových odborných zručností v rámci vybraných kvalifikácií v reálnych českých firmách.

Vzdelávacia jednotka: **Odborná prax v podnikoch**

Vzdelávacie výstupy:

* definovať bezpečnosť pri obsluhe a práci na elektrických zariadeniach
* vykonávať pracovné operácie podľa predložených pracovných postupov a technickej dokumentácie
* navrhovať a realizovať elektronické obvody
* spracovávať konštrukčné a výrobné dokumentácie technických riešení
* inštalovať a konfigurovať HW, SW, siete a iné zariadenia
* navrhnúť vhodné HW, SW nástroje na efektívne riadenie/využívanie IT technológií v spoločnosti alebo domácnosti

Účastníci po absolvovaní stáže získajú medzinárodný certifikát **Europass Mobilita** a **Certifikát o odbornej stáži**. Výsledky odbornej stáže budú účastníkom uznané v predmete **prax**  s váhou 10 bodov. Účastníci budú vyberaní na základe určitých kritérií, odporučení triednym učiteľom a učiteľmi odborných predmetov a schválení pedagogickou radou.

**Kritériá výberu účastníkov:**

* prospechový priemer na konci školského roka 2018/2019
* správanie žiaka
* účasť v školských, regionálnych a národných súťažiach
* umiestnenie vo vyšších kolách súťaží
* absolvovanie odborných kurzov a školení
* prezentovanie školy na rôznych aktivitách
* motivácia žiaka
* uprednostnenie žiaka s VPU pri rovnosti hodnotenia podľa kritérií

**Podmienkou k účasti je vyplnenie a zaslanie vyplnenej prihlášky e-mailom do 22. októbra 2019**

**na adresy:** **alena.brychtova@spsehalova.sk****, lubica.valentovicova@spsehalova.sk**